Sa idda ‘e Montanaru

In cussu logu umbrìnu e desoladu
in s'annu an deghe meses de ierru.
Cantelzalzu, trevusciu e aladerru
be-i naschet chen'esser piantadu:

terras chi no an bidu mai aradu
arende, né de linna né de ferru
e-i sa zente dae cuss'inferru
bessit cun-d-un'achetu fadigadu,

bàrriu 'e truddas, de iscos e palas,
bértulas, fusos, tazeris, bariles
po trigu, po inari, ozu 'e olia.

E-i sa lanza insoro mercantzia
bandin cantende chi paren, umìles,
su sìmbulu 'e sas sete annadas malas.

Su noe 'e Nadale 1977